Tewrat
Tewrat (bi îbranî: תּוֹרָה, torah) pirtûkeke pîroz ya cihûyan e. Bi zimanê îbranî navê her pênc pirtûkên pêşî yên Peymana Kevin bi hev re Tewrat (yanî "hîndarî") e. Navê wan pênc pirtûkan jî ev in: Destpêkirin (bi îbranî: בְּרֵאשִׁית‎; bi yewnaniya kevn: Γένεσις, lat. Génesis; bi latînî: Genesis) Derketin an pirtûka Derketina Îsraêlê ji Misrê (bi îbranî: שְׁמוֹת‎; bi yewnaniya kevn: Ἔξοδος, lat. Éksodos; bi latînî: Exodus) Qanûna Kahîntiyê an pirtûka Lêwiyan (bi îbranî: וַיִּקְרָא‎; bi yewnaniya kevn: Λευιτικόν, lat. Leuitikón; bi latînî: Leviticus) Hijmartin an pirtûka Hijmartinê (bi îbranî: בְּמִדְבַּר‎; bi yewnaniya kevn: Ἀριθμοί, lat. Arithmoí; bi latînî: Numeri) Dubarekirina Şerîetê an pirtûka Vegerandin li Qanûnê (bi îbranî: דְּבָרִים‎; bi yewnaniya kevn: Δευτερονόμιον, lat. Deuteronómion; bi latînî: Deuteronomii) Di Tewratê de li ser afirandina dinyayê û li ser serhatiyên Adem, Qabîl û Habîl, Nûh, Îbrahîm, Îshaq, Îsmaîl, Yaqûb, Esaw, Yûsif, Mûsa, û Harûn tê gotin. Ji bo Tewrat, Zebûr û Pirtûkên Pêxemberan, bi hevre "Peymana Kevin" tê gotin. Berî Zayînê di sedsaliya 14'an de dest bi nivîsandina wan hatiye kirin û ev yek kêm û zêde 700 salan dewam kiriye.